CELEX: 62016TA0554
Language: el
Date: 2021-06-30 00:00:00
Title: Υπόθεση T-554/16: Απόφαση του Γενικού Δικαστηρίου της 30ής Ιουνίου 2021 — BZ κατά ΕΚΤ (Υπαλληλική υπόθεση – Προσωπικό της ΕΚΤ – Αίτηση αναγνωρίσεως επαγγελματικής ασθένειας – Άρθρα 6.3.11 έως 6.3.13 των κανόνων που εφαρμόζονται στο προσωπικό της ΕΚΤ – Παρατυπία της διαδικασίας – Έλλειψη εκθέσεως έρευνας – Εξωσυμβατική ευθύνη)

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/35
            
         
      Απόφαση του Γενικού Δικαστηρίου της 30ής Ιουνίου 2021 — BZ κατά ΕΚΤ
      (Υπόθεση T-554/16) (1)
      
      (Υπαλληλική υπόθεση - Προσωπικό της ΕΚΤ - Αίτηση αναγνωρίσεως επαγγελματικής ασθένειας - Άρθρα 6.3.11 έως 6.3.13 των κανόνων που εφαρμόζονται στο προσωπικό της ΕΚΤ - Παρατυπία της διαδικασίας - Έλλειψη εκθέσεως έρευνας - Εξωσυμβατική ευθύνη)
      (2021/C 320/38)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: BZ (εκπρόσωπος: Σ. Παππάς, δικηγόρος)
      
         Καθής-εναγόμενη: Ευρωπαϊκή Κεντρική Τράπεζα (εκπρόσωποι: E. Carlini και F. Malfrère, επικουρούμενοι από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση της από 23 Ιουλίου 2014 απόφασης της ΕΚΤ με την οποία περατώθηκε η διαδικασία αναγνώρισης επαγγελματικής ασθένειας της προσφεύγουσας-ενάγουσας και, αφετέρου, την αποκατάσταση της υλικής ζημίας και της ηθικής βλάβης που φέρεται να υπέστη η προσφεύγουσα-ενάγουσα συνεπεία της απόφασης αυτής.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Κεντρικής Τράπεζας (ΕΚΤ) της 23ης Ιουλίου 2014 με την οποία περατώθηκε η διαδικασία αναγνώρισης επαγγελματικής ασθένειας της BZ.
               
            
                  2)
               
               
                  Απορρίπτει την προσφυγή-αγωγή κατά τα λοιπά.
               
            
                  3)
               
               
                  Καταδικάζει την ΕΚΤ στα δικαστικά έξοδα.
               
            
         (1)  EE C 279 της 24.8.2015 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-79/15 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).